./data/phi0914/phi00122/phi0914.phi00122.perseus-lat1.xml
Titus Livius (Livy)
defecere autem ad Poenos hi populi: Campani, Atellani,  Calatini, Hirpini, Apulorum pars, Samnites praeter Pentros, Bruttii       omnes, Lucani,  praeter hos Uzentini et       Graecorum omnis ferme ora, Tarentini, Metapontini, Crotonienses Locrique, et       Cisalpini omnes Galli  nec tamen eae clades defectionesque sociorum moverunt ut pacis usquam            mentio apud Romanos fieret, neque ante consulis Romam adventum nec       postquam is rediit renovavitque memoriam acceptae cladis;  quo in tempore ipso adeo magno animo civitas fuit ut       consuli ex tanta clade, cuius ipse causa maxima fuisset, redeunti et obviam itum       frequenter ab omnibus ordinibus sit et gratiae actae quod de re publica non       desperasset;  qui si Carthaginiensium ductor       fuisset, nihil recusandum supplicii foret